Publication: Magyar Közlöny
Issue: MK-2003-41 (Year: 2003, Number: 41)
Era: 1990-2004
Section: A számvitelrõl szóló 1991. évi XVIII. törvény (Szt.I.), illetve a számvitelrõl szóló 2000. évi C. törvény (Szt.II.) a
Paragraph Index: 563

(2) bekezdése értelmében kiválás esetén a kiválással érintett szövetkezet fennmaradása mellett, annak kiváló tagjai együttesen csak új szövetkezetet vagy korlátolt felelõsségû társaságot, illetve részvénytársaságot hozhatnak létre. E szabályozásból következõen a kiválás célja nemcsak az lehet, hogy a kiválók korlátolt felelõsségû társaságot vagy részvénytársaságot hozzanak létre (mint a részleges átalakulásnál), hanem létrehozhatnak szövetkezetet is. Az Szvt. részleges átalakulásra és a Gt., illetve az új Szvt. kiválásra vonatkozó szabályainak összehasonlítása után az a következtetés vonható le, hogy a részleges átalakulás olyan kiválás, amelynél a jogalkotó az átalakulással létrejövõ gazdasági társaságban részt venni nem kívánó szövetkezeti tagok (kívülálló üzletrész tulajdonosok) számára biztosítja a szövetkezet részvételükkel történõ továbbmûködését, ugyanakkor a kiválni kívánó tagok (kívülálló üzletrész tulajdonosok) által létrehozható jogalany cégformáját — a Gt.-hez és az új Szvt.-hez viszonyítva — korlátozza. IV. Az Szvt. 88. §-ának rendelkezése folytán megfelelõen irányadó Gt. 63. §-ának (3) bekezdése értelmében átalakulás esetén a vagyonmérleg-tervezetek és a vagyonleltártervezetek elkészítésére és az átértékelésre vonatkozó részletes szabályokat, továbbá az átalakulással létrejövõ gazdasági társaság tervezett saját tõkéjének és jegyzett tõkéjének megállapítására vonatkozó rendelkezéseket a számviteli törvény tartalmazza. A Gt. 63. §-ának (2) bekezdése általánosságban lehetõséget ad az eszközök, kötelezettségek átértékelésére, de ez nem kötelezettség. Az átalakuló gazdasági társaság számviteli törvény szerinti beszámoló mérlege is szolgálhat az átalakuló gazdasági társaság vagyonmérleg-tervezeteként a törvényben meghatározott feltételek teljesülése esetén. Az Szt.I. 41/M. §-a értelmében a gazdasági társaságon kívüli egyéb gazdálkodó átalakulása során — ha az átalakulást törvényi elõírás lehetõvé teszi — az Szt.I. 41/E—41/L. §-aiban írtak megfelelõen alkalmazandók. Az Szt.I. 41/F. §-ának (2) bekezdése értelmében átalakulás esetén vagyonmérleget (tervezetet), vagyonleltárt(tervezetet) két alkalommal kell készíteni, elõször az átalakulásról szóló döntés megalapozásához, a cégbírósági eljárás alátámasztására vagyonmérlegés vagyonleltár-tervezetet, majd az átalakulás napjával végleges vagyonmérleget és vagyonleltárt. Az Szt.I. 41/F. §-a (7) bekezdésének

Source: https://magyarkozlony.hu/hivatalos-lapok/1da24591d4c5e8b5fad47ad3b080a57ff458d185/dokumentumok/46527cebec3ca5f4e268244b808514b5ede0c5eb/letoltes